Diari Oficial de la Generalitat Valenciana


Sumari del DOGV 8199, del 27-12-2017 (2017/11642)

RESOLUCIÓ de 20 de desembre de 2017, de la Universitat Miguel Hernández d'Elx, per la qual s'aprova l'oferta d'ocupació pública per a l'any 2017 de places de personal funcionari d'administració i serveis de la Universitat Miguel Hernández d'Elx.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8199

Data del DOGV
:   27-12-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/11551


Data del document
:   20-12-2017

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * concurs administratiu

RESOLUCIÓ de 20 de desembre de 2017, de la Universitat Miguel Hernández d'Elx, per la qual s'aprova l'oferta d'ocupació pública per a l'any 2017 de places de personal funcionari d'administració i serveis de la Universitat Miguel Hernández d'Elx. [2017/11893]  
Vista la Resolució rectoral núm. 1104 amb data de 14 de juliol de 2017, publicada en el DOGV núm. 8091 amb data de 25 de juliol de 2017, per la qual s'aprovava l'oferta d'ocupació pública per a l'any 2017 de places de personal funcionari d'administració i serveis de la Universitat Miguel Hernández d'Elx  
De conformitat amb la Llei 3/2017, de 27 de juny, de pressupostos generals de l'Estat per a l'any 2017 que disposa:  
D'una banda, l'article 19.U.4 de la Llei 3/2017:  
«Per a calcular la taxa de reposició d'efectius, (?) A aquests efectes, es computaran els cessaments en la prestació de serveis per (?) declaració en situació d'excedència sense reserva de lloc de treball, (?) o en qualsevol altra situació administrativa que no supose la reserva de lloc de treball (?)»  
D'altra banda, l'article 19.U.6 de la Llei 3/2017:  
«A més del que preveuen els paràgrafs anteriors, les administracions públiques, podran disposar en els exercicis 2017 a 2019 d'una taxa addicional per a l'estabilització d'ocupació temporal d'aquelles places que, en els termes que preveu la disposició transitòria quarta del text refós de l'Estatut Bàsic de l'Empleat Públic, estiguen dotades pressupostàriament i, des d'una data anterior a l'1 de gener de 2005, hagen vingut estant ocupades ininterrompudament de forma temporal. A aquestes convocatòries els serà aplicable el que preveu l'apartat tercer de la citada disposició transitòria.»  
Considerant el que disposa l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic, i l'article 46 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, referits a l'oferta d'ocupació pública.  
  
Realitzat el tràmit d'informació als representants dels treballadors, en la reunió amb data de 4 de desembre de 2017.  
Acordat pel Consell de Govern de la Universitat Miguel Hernández d'Elx, amb data de 13 de desembre de 2017, l'aprovació de l'oferta d'ocupació pública per a l'any 2017 de places de personal funcionari d'administració i serveis d'aquesta universitat, d'acord amb la llei esmentada anteriorment.  
Fent ús de les potestats i funcions que confereixen els Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, modificats pel Decret 105/2012, de 29 de juny, del Consell.  
A proposta de la gerent, Emma Benlloch Marco, resolc:  
  
Primer. Aprovar l'oferta d'ocupació pública única en torn d'accés lliure per a l'any 2017, referida al personal funcionari d'administració i serveis de la Universitat Miguel Hernández d'Elx que figura en l'annex a aquesta resolució així com ordenar-ne la publicació en el Diari Oficial de la Generalitat Valenciana.  
  
Segon. Les convocatòries i les seues bases dels processos selectius corresponents a aquesta oferta d'ocupació es publicaran en el Diari Oficial de la Generalitat Valenciana i en el Boletín Oficial del Estado.  
  
Tercer. Aquesta oferta d'ocupació pública s'executarà mitjançant processos selectius que garantisquen els principis constitucionals d'igualtat, mèrit i capacitat i els que contempla l'article 55.2 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic i el 51 de la Llei 10/2010, de 9 de juliol, de la Generalitat, d'ordenació i gestió de la funció pública valenciana  
  
Quart. Contra aquesta resolució, que esgota la via administrativa, es pot interposar un recurs contenciós administratiu en el termini de dos mesos comptadors des de l'endemà de la seua publicació, davant del Jutjat Contenciós Administratiu número 1 d'Elx, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'universitats i el 46 de la Llei 29/1998, de 13 de juliol, reguladora de la jurisdicció contenciosa administrativa.  
No obstant això, les persones interessades podran interposar un recurs de reposició davant del rector en el termini d'un mes comptador des de l'endemà de la seua publicació; en aquest cas no es podrà interposar el recurs contenciós administratiu esmentat en el paràgraf anterior fins que no recaiga un resolució expressa o presumpta del recurs de reposició, de conformitat amb el que disposa l'article 123 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que s'utilitze qualsevol altra via que es considere oportuna.  
  
Elx, 20 de desembre de 2017.- El rector: Jesús Tadeo Pastor Ciurana.  
  
  
ANNEX  
  
Escala Subgrup Taxa de reposició Taxa addicional per a la consolidació d'ocupació temporal  
Escala Tècnica Mitjana de Laboratoris A2   1  
Escala Tècnica Mitjana de Traducció A2   1  
Escala Tècnica Mitjana A2   1  
Escala Tècnica Mitjana d'Administració A2   1  
Escala Tècnica Especialista C1   1  
Escala Tècnica Bàsica d'Informàtica C1   1  
Escala Tècnica Bàsica de Comunicació C1 1    
Escala Auxiliar Tècnica i de Laboratoris C2 1 2  
Escala Auxiliar de Biblioteques C2 3 1  
Escala Auxiliar Administrativa C2 7 20  
TOTAL 12 29